„Sfinții Împărați Constantin și Elena au arătat că există tărie în credință și pace sufletească într-o viață plină de primejdii”, arată Nicolae Ciucă în mesajul adresat sărbătoriților.
„La mulți ani tuturor celor care își sărbătoresc astăzi ziua numelui! Sfinții Împărați Constantin și Elena au arătat că există tărie în credință și pace sufletească într-o viață plină de primejdii. Exemplul lor, la fel de puternic și astăzi, să ne fie tuturor inspirație”, transmite Ciucă.
Acesta le urează sărbătoriților „multă sănătate și bucurii, alături de cei dragi”.
Mesajul premierului Ciolacu
Și premierul Marcel Ciolacu transmite un mesaj de Sfinții Constantin și Elena: „Multă sănătate, bucurie și împliniri”.
„Multă sănătate, bucurie și împliniri alături de cei dragi tuturor celor care poartă numele Sfinților Împărați Constantin și Elena, ocrotitorii creștinismului!”, se arată în mesajul lui Ciolacu.
Sfinții Constantin și Elena sunt sărbătoriți în fiecare an pe 21 mai.
Peste 1,8 milioane de români cu nume Constantin, Elena, Ileana sau alte variante își sărbătoresc onomastica.